# Matthew Lewis

Matthew David Lewis (Leeds, West Yorkshire, 27 de juny de 1989) és un actor britànic, principalment conegut pel seu paper a tota la saga de Harry Potter, on interpreta el paper de Neville Longbottom.

## Biografia

Lewis va néixer a la ciutat de Leeds, West Yorkshire, Anglaterra, Regne Unit i es va criar en la seva localitat de Horsforth. És fill de Lynda Needham Lewis i Adrian Lewis. Té dos germans: Chris Lewis i l'actor Anthony Lewis.Va anar a la St. Mary's Catholic High School, Menston.
Lewis va començar la seva carrera amb cinc anys amb diversos papers per a la televisió. Les audicions obertes que es van realitzar a la seva ciutat sis anys més tard el convertirien en Neville Longbottom de la saga de major èxit de la història, Harry Potter basada en la sèrie de llibres escrita per J. K. Rowling. El seu paper com a Neville li ha suposat una gran quantitat de fans a tot el món.
Lewis també va treballar a la televisió com Jamie Bradley en la coneguda sèrie de Kay Mellor per a la BBC One The Syndicate, paper pel qual va rebre una nominació als Premis de la Crítica Televisiva en la categoria de "millor actor". Poc després va interpretar Dodd en la pel·lícula Wasteland, juntament amb Iwan Rheon, Timothy Spall, Vanessa Kirby i Luke Treadaway.
El 2012 va debutar en el Teatre Duchess del districte West End amb l'obra de Jonathan Lewis, Our Boys, on va compartir cartell amb els actors Laurence Fox i Luke Treadaway.
Dos anys després es va unir al càsting de la guardonada sèrie Bluestone 42, de la BBC Three: una comèdia dramàtica sobre un destacament britànic d'eliminació de bombes a Afganistan en el qual Lewis interpretava l'expert en munició, Gordon House; l'actor va tornar a la tercera temporada de la sèrie al març de 2015. En l'actualitat, el podem veure en el seu paper de Sergent Drum Drummond en Ripper Street, un drama policíac produït per la BBC One i Amazon Video. També va interpretar a Sean Balmforth en la sèrie de guanyadora d'un Premi BAFTA, Happy Valley, de Sally Wainwright. El 2016, va interpretar Patrick en la pel·lícula Jo abans de tu al costat d'Emilia Clarke i Sam Claflin.

## Vida privada

Lewis és vicepresident de l'obra de caritat Leeds Rugby Foundation.
Lewis ha descrit que l'11 és el seu nombre de la sort, fins i tot té un tatuatge en el braç dret amb aquest número. Des de 2015 viu a la ciutat de Londres.

## Filmografia

| Any | Pel·lícula | Paper | Notes |
| 1995 | Some Kind of Life | Johnathan Taylor | |
| 2001 | Harry Potter i la pedra filosofal | Neville Longbottom | |
| 2002 | Harry Potter i la cambra secreta | Neville Longbottom | |
| 2004 | Harry Potter i el pres d'Azkaban | Neville Longbottom | |
| 2005 | Harry Potter i el calze de foc | Neville Longbottom | |
| 2007 | Harry Potter i l'Orde del Fènix | Neville Longbottom | |
| 2009 | Harry Potter i el misteri del Príncep | Neville Longbottom | |
| 2010 | The Sweet Shop | Periodista | |
| 2010 | Harry Potter i les relíquies de la Mort - Part 1 | Neville Longbottom | |
| 2011 | Harry Potter i les relíquies de la Mort - Part 2 | Neville Longbottom | |
| 2012 | Wasteland | Dodd | |
| 2012 | The Night of the Loving Dead | Nigel | Curtmetratge |

## Referències

* ↑ «El antes y después de Matthew Lewis en su cumpleaños número 27». Arxivat de l'original el 2017-12-30. [Consulta: 29 desembre 2017].
* ↑ «Matthew Lewis» (en anglès). [Consulta: 21 març 2018].
* ↑ «Harry Potter and the boy who wouldn't give up» (en anglès). The Yorkshire Post. Arxivat de l'original el 2016-01-07 [Consulta: 21 març 2018].
* ↑ Quarter, Victoria. «Victoria Quarter: Magic Moments with Matthew Lewis Exclusive Interview with VQ», 17-10-2011. [Consulta: 21 març 2018].
* ↑ «Harry Potter star goes back to school» (en anglès). [Consulta: 21 març 2018].
* ↑ «Interview with the Gryffindors: James and Oliver Phelps, Matthew Lewis, Devon Murray». Veritaserum.com.
* ↑ «BBC - Timothy Spall and Joanna Page to star in Kay Mellor's The Syndicate - Media Centre» (en anglès). Arxivat de l'original el 2018-10-11. [Consulta: 21 març 2018].
* ↑ «Matthew Lewis to star in "Our Boys" West End play, "A Band of Buriers" music video - SnitchSeeker.com» (en anglès). [Consulta: 21 març 2018].
* ↑ «Leeds Rugby Foundation». Arxivat de l'original el 2016-05-21. [Consulta: 21 març 2021].
* ↑ «Neville Longbottom in Chicago» (en anglès). WBEZ. Arxivat de l'original el 2016-01-07 [Consulta: 21 març 2018].